Tablet teen R500 vir nuwe praag-lede? – praag.co.za
Tablet teen R500 vir nuwe praag-lede?
Die Prestigio 3670B, in wit of swart beskikbaar
Ons wil graag die volgende idee op lesers toets. Ons oorweeg dit tans om 'n seweduim-tablet met koordlose toegang (maar sonder 'n simkaart en 3G) aan nuwe praag-lede beskikbaar te maak teen 'n eenmalige bedrag van R500. Dit sal enigeen in staat stel om eboeke na hartelus te lees, maar ook om met 'n koordlose verbinding tuis of in 'n kafee of elders op die internet te seil, epos te lees, Facebook en Twitter te volg, ens.
Die tablet is 'n Prestigio met Android 4.2 (Jellybean).
Hoe klink dit? Ons meen dat die digitale revolusie in Afrikaans net hierby kan baat, met Gustav Venter se boeke wat daarop gelees kan word, asook van ons ander eboeke, tesame met 'n magdom ander eboeke in ander tale.
Leserskommentaar sal verwelkom word.
Skrywer Dan RoodtGepubliseer op 25 Maart 2014 Kategorieë Persoonlik, TegnologieSleutelwoord afrikaans, digitaal, eboeke, tablet